Ana María Martín - Gestió Cultural

Univers Nadal a Alcalà de Xivert
2024-12-07 - 2025-01-13 | Alcalà de Xivert (varios)
Del 7 de desembre al 12 de gener, “L’Univers del Nadal” reuneix més de 30 actes pensats sobretot per al públic familiar. La plaça Ricardo Cardona acull els dies 7 i 8 de desembre tallers infantils, de garlandes i rebosteria nadalenca i la visita del Pare Noel.
Els actes començaran el cap de setmana del 7 i 8 de desembre amb “Nadal a la plaça Ricardo Cardona”, on s’han programat un total de sis tallers, de manualitats decoració i rebosteria, en clau nadalenca. A aquestes activitats se sumarà la visita del Pare Noel, tots dos dies, a les 18.30h i posterior xocolatada, amb la col·laboració de l’Associació de la Dona Gaspatxera.
Durant les setmanes següents tindrà lloc els diferents actes de Nadal, a càrrec dels CEIP’s, les Escoles Infantils Municipals i l’Escola de Música, així com la visita del Pare Noel als centres educatius. El Pare Noel també realitzarà la seua tradicional arribada a Alcalà i a Alcossebre, el 24 de desembre, amb recorregut pels nuclis urbans i xocolatada.
Dins de les activitats de dinamització i conciliació familiar, del 26 al 30 de desembre, en l’Espai d’Oci d’Alcalà i els dies 2 i 3 de gener, en l’Espai d’Oci d’Alcossebre, en horari de matí i tarda, tindran lloc tallers i activitats per a a xiquets i xiquetes. A més, el 23 de desembre es representarà “Contes de Nadal” un contacontes teatralitzat per a públic infantil, a la Biblioteca d’Alcossebre, a les 17.30h i a Alcalà tindrà lloc el 4 de gener. El 27 de desembre, a les 18.30h, en el local de l’Associació de Jubilats d’Alcalà, el cor de la Agrupació Música Viva interpretarà “Un viatge pel Nadal”. El 28 de desembre tindrà lloc la carrera Sant Silvestre Gaspatxera, a partir de les 17.00h, amb eixida des de la plaça Ricardo Cardona.
L’arribada dels Patges Reals dels Reis Mags, precedida d’activitats infantils, castell unflable i xocolatada tindrà lloc el 29 de desembre en Alcalà i el 30 de desembre en Alcossebre. El diumenge 5 de gener, com a marca la tradició, tindrà lloc la tradicional Cavalcada dels Reis Mags. A Alcossebre, a les 16.30h i en Alcalà, a les 19.00h.
Els actes finalitzaran el 12 de gener, amb la representació del musical “Matilda”, en l’Espai d’Oci d’Alcalà, amb entrada gratuïta.
